CELEX: 32014D0742
Language: et
Date: 2014-10-28 00:00:00
Title: Nõukogu otsus 2014/742/ÜVJP, 28. oktoober 2014 , millega tunnistatakse kehtetuks ühine seisukoht 2000/696/ÜVJP teatavate S. Miloševići ja temaga seotud isikute vastu suunatud eripiirangute säilitamise kohta ning sellega seonduvad ühised seisukohad 98/240/ÜVJP, 98/326/ÜVJP, 1999/318/ÜVJP ja 2000/599/ÜVJP

29.10.2014   
            
            
               ET
            
            
               Euroopa Liidu Teataja
            
            
               L 308/99
            
         NÕUKOGU OTSUS 2014/742/ÜVJP,
   28. oktoober 2014,
   millega tunnistatakse kehtetuks ühine seisukoht 2000/696/ÜVJP teatavate S. Miloševići ja temaga seotud isikute vastu suunatud eripiirangute säilitamise kohta ning sellega seonduvad ühised seisukohad 98/240/ÜVJP, 98/326/ÜVJP, 1999/318/ÜVJP ja 2000/599/ÜVJP
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 29,
   ning arvestades järgmist:
   
               (1)
            
            
               Nõukogu võttis 10. novembril 2000. aastal vastu ühise seisukoha 2000/696/ÜVJP (1).
            
         
               (2)
            
            
               Ühise seisukohaga 2000/696/ÜVJP jõustati nõukogu ühises seisukohas 2000/599/ÜVJP (2) sisalduv säte, mille kohaselt tuleks säilitada S. Miloševići ja temaga seotud isikute vastu suunatud piiravad meetmed.
            
         
               (3)
            
            
               Ühise seisukohaga 2000/696/ÜVJP muudeti piiravaid meetmeid, mis on sätestatud nõukogu ühistes seisukohtades 98/240/ÜVJP, (3) 98/326/ÜVJP (4) ja 1999/318/ÜVJP, (5) et säilitada üksnes sellised piiravad sätted, mis on suunatud S. Miloševići ja temaga seotud isikute vastu.
            
         
               (4)
            
            
               S. Milošević ja temaga seotud isikud ei ohusta enam demokraatia kindlustamist ning seetõttu puudub alus kõnealuste piiravate meetmete kohaldamise jätkamiseks.
            
         
               (5)
            
            
               Ühised seisukohad 98/240/ÜVJP, 98/326/ÜVJP, 1999/318/ÜVJP, 2000/599/ÜVJP ja 2000/696/ÜVJP tuleks seetõttu kehtetuks tunnistada,
            
         ON VASTU VÕTNUD KÄESOLEVA OTSUSE:
   Artikkel 1
   Ühised seisukohad 98/240/ÜVJP, 98/326/ÜVJP, 1999/318/ÜVJP, 2000/599/ÜVJP ja 2000/696/ÜVJP tunnistatakse kehtetuks.
   Artikkel 2
   Käesolev otsus jõustub selle Euroopa Liidu Teatajas avaldamise kuupäeval.
   
      Luxembourg, 28. oktoober 2014
      
         
            Nõukogu nimel
         
         
            eesistuja
         
         G. L. GALLETTI
      
   
   
      (1)  Nõukogu 10. novembri 2000. aasta ühine seisukoht 2000/696/ÜVJP teatavate S. Miloševići ja temaga seotud isikute vastu suunatud eripiirangute säilitamise kohta (EÜT L 287, 14.11.2000, lk 1).
   
      (2)  Nõukogu 9. oktoobri 2000. aasta ühine seisukoht 2000/599/ÜVJP, millega väljendatakse toetust demokraatiale Jugoslaavia Liitvabariigis ja tühistatakse viivitamatult teatud piiravad meetmed (EÜT L 261, 14.10.2000, lk 1).
   
      (3)  19. märtsi 1998. aasta ühine seisukoht 98/240/ÜVJP, mille nõukogu on Euroopa Liidu lepingu artikli J.2 alusel määratlenud Jugoslaavia Liitvabariigi vastaste piiravate meetmete kohta (EÜT L 95, 27.3.1998, lk 1).
   
      (4)  7. mai 1998. aasta ühine seisukoht 98/326/ÜVJP, mille nõukogu on Euroopa Liidu lepingu artikli J.2 alusel määratlenud Jugoslaavia Liitvabariigi ja Serbia valitsuste välismaal hoitavate rahaliste vahendite külmutamise kohta (EÜT L 143, 14.5.1998, lk 1).
   
      (5)  10. mai 1999. aasta ühine seisukoht 1999/318/ÜVJP, mille nõukogu on Euroopa Liidu lepingu artikli 15 alusel määratlenud Jugoslaavia Liitvabariigi vastaste täiendavate piiravate meetmete kohta (EÜT L 123, 13.5.1999, lk 1).